Indokiina (elokuva)

Indokiina (Indochine) on ranskalainen historiallinen draamaelokuva vuodelta 1992. Sen on ohjannut Régis Wargnier ja sen naispääosia näyttelevät Catherine Deneuve ja Linh Dan Pham. Elokuva voitti parhaan ulkomaisen elokuvan Oscar-palkinnon ja oli ehdolla parhaan elokuvan César-palkintoon. Deneuve sai roolistaan Oscar-ehdokkuuden.

Juoni
1930-luvulta 1950-luvulle ulottuvassa tarinassa kumiplantaasin emäntä Éliane Devries (Deneuve) on adoptoinut nuoren vietnamilaistytön Camillen (Linh Dan Pham), joka vartuttuaan liittyy kommunisteihin. Heidän välilleen kehittyy kolmiodraama, kun molemmat rakastuvat ranskalaiseen nuorukaiseen Jean-Baptisteen (Vincent Pérez).Indokiina (1992), elokuvahistorioitsija Hannu Salmen blogi 26.4.2015, viitattu 1.7.2015.

Arvioita
Video-oppaassa vuodelta 1994 Bello Romano luonnehti Indokiinaa kunnianhimoiseksi mutta hollywoodmaisen siirappiseksi ja antoi sille kolme tähteä viidestä, mikä vastaa sanallista arviota ”hyvä”.

Lähteet

Luokka:Ranskalaiset draamaelokuvat
Luokka:Vuoden 1992 ranskalaiset elokuvat